钦定古今图书集成/方舆汇编/边裔典/第027卷 > 《十洲记》 > 魏
## 钦定古今图书集成/方舆汇编/边裔典/第027卷 > 《十洲记》 > 魏

### 明帝景初元年秋七月乌丸单于寇娄敦辽西乌丸都督王护留等居辽东率部众随俭内附

按《魏志明帝本纪》云云。按《乌丸列传注》：《魏略》曰：“景
初元年秋，遣幽州刺史毋丘俭率众军讨辽东，右北
平乌丸单于寇娄敦。辽西乌丸都督率众王护留叶
昔随袁尚奔辽西，闻俭军至，率众五千馀人降寇娄
敦，遣弟阿罗奖等诣阙朝贡，封其渠帅三十馀为王，
赐舆马缯采各有差。”